31990D0655
L 353/57
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 4 декември 1990 година
за изменение на Решение 87/277/ЕИО относно разпределението на възможностите за улов на треска в зоната на Шпицберген и остров Беар, както и в участък 3М, така както е дефиниран в Конвенцията на NAFO
(90/655/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 170/83 на Съвета от 25 януари 1983 г. относно създаването на система на Общността за опазване и управление на рибните ресурси (1), изменен с Акта за присъединяване на Испания и Португалия, и по-специално член 11 от този регламент;
като взе предвид предложението на Комисията (2),
като взе предвид становището на Европейския парламент (3),
като има предвид, че обединението на Германия промени размера на улова през предходни периоди, на който се основава Решение 87/277/ЕИО (4); като има предвид, че поради тази причина това решение следва да бъде съответно изменено, за да се вземе предвид размерът на улова, осъществен от бившата Германска демократична република през референтните периоди, които са използвани при изчисляването на процентните разпределения, посочени в приложението към цитираното решение,
РЕШИ:
Член единствен
Приложението към Решение 87/277/ЕИО се заменя с приложението към настоящото решение.
Съставено в Брюксел на 4 декември 1990 година.